લયસ્તરો » લયસ્તરોનું નવું રૂપ, માણો પૂરેપૂરું !
લયસ્તરોના નવા રૂપમાં આપનું સ્વાગત છે. લયસ્તરો બ્લોગ હવે વર્ડપ્રેસના ઉપયોગથી ચાલે છે. એટલે અહીં ઘણી નવી સવલતો ઉમેરી છે.
સૌથી મોટો ફેરફાર એ શ્રેણીઓ (Categories) છે. દરેક પોસ્ટને એક કે વધારે શ્રેણીમાં મૂકેલો છે. દા.ત. 'વ્યથા હોવી જોઈએ – મરીઝ' એ પોસ્ટ 'મરીઝ' અને 'ગઝલ' એમ બે શ્રેણીમાં છે.
કોઈ પણ શ્રેણીના નામ પર ક્લીક કરવાથી એ શ્રેણીના બધા પોસ્ટ તરત જોઈ શકાય છે. દા.ત. 'મરીઝ' પર ક્લીક કરો અને તરત 'મરીઝ'ની બધી રચનાઓ હાજર !
સાઈડબારમાં 'શોધ'માં ગુજરાતી યુનિકોડની મદદથી કોઈ પણ રચના સરળતાથી શોધી શકો છો.
'મંજૂષા' એ સાઈડબારમાં 'શોધ' પછી તરત છે. એમાંથી સરળતાથી કોઈ પણ 'શ્રેણી' પસંદ કરી શકો છો.
'વિશેષ' વિભાગમાં 'કવિઓ' અને 'કાવ્યપ્રકારો' એ બે ખાસ પૃષ્ટો ઉમેર્યા છે. એના પર ક્લીક કરવાથી બધા કવિઓની કે બધા કાવ્યપ્રકારોની યાદી ખૂલશે. મન થાય કે આજે મુક્તકો માણવા છે તો કાવ્યપ્રકારોમાં જાવ અને મુક્તક પર ક્લીક કરો એટલે બધા મુક્તકો તરત તમારી સામે તૈયાર !
કોઈ પણ કવિના નામની શ્રેણી ખોલશો તો પહેલા તમને એ કવિનો સંક્ષિપ્ત પરિચય દેખાશે એવી ગોઠવણ પર ઉમેરી છે. (જુઓ, મરીઝ) અત્યારે બધા કવિઓનો પરિચય તૈયાર નથી, પણ ધીમે ધીમે એ ઉમેરાશે.
કોમેન્ટ્સ અને શોધ માટે ગુજરાતીમાં લખવા માટે 'ગુજરાતીમાં લખો' બટન દબાવવાથી 'ગુજરાતી ટાઈપ પેડ' (આભાર, વિશાલ) તરત ખુલે છે.
'ગુજરાતીમાં શી રીતે લખશો?' માં ગુજરાતીમાં કોમ્પ્યુટર પર કેવી રીતે લખવું એની માહિતી છે.
સાઈડબારમાં છેલ્લે બ્લોગ અને કોમેંટ્સ બંને માટે RSS ફીડ ઉપલબ્ધ છે.
દરેક પાનાના મથાળે એક કાવ્યકણિકા -શેર, મુક્તક કે કાવ્યપંક્તિ- દેખાય છે. દરેક વખતે પેજ રીફ્રેશ થતા આપને ગુજરાતી સાહિત્યની યાદગાર કાવ્યકણિકાઓમાંથી એક નવી જ કાવ્યકણિકા દેખાશે.
લયસ્તરો ઈ-મેલ લીસ્ટ માં તમારું ઈ-મેલ ઉમેરો અને પછી લયસ્તરો પર જ્યારે પણ નવો પોસ્ટ મૂકાય કે તરત અમે તમને ઈ-મેલથી જાણ કરીશું. તમે લયસ્તરો પરનો કોઈ પોસ્ટ ચૂકી જવાનો ડર જ નહીં !